stanford-oval/wikipedia huggingface dataset:
זאב און
ביוגרפיה > פעילותו הציבורית של זאב און > במדינת ישראל: 1948–1979 > בשירות ההסתדרות הכללית של העובדים בארץ ישראל (ההסתדרות הכללית)

לאחר הכרזת המדינה, עם סיום תפקידו כמזכיר מפא"י, חזר לפעילות כלכלית במסגרת ההסתדרות הכללית. להלן חלק מתפקידיו ופעילויותיו בהסתדרות הכללית:
ביוגרפיה > פעילותו הציבורית של זאב און > במדינת ישראל: 1948–1979 > מזכיר חברת העובדים של ההסתדרות הכללית בשנים 1949–1965

בתקופה זו חברת העובדים שלטה על 25% מהיקף התוצר הלאומי הגולמי של ישראל. במסגרת תפקידו היה חבר המזכירות המרכזת של הוועד הפועל; חבר ועדת הכספים של ההסתדרות; יו"ר חברת העובדים עד לשנת 1957; יו"ר הוועד המנהל; ראש המדור לכספים של חברת העובדים; משנת 1963 שימש כיו"ר הוועדה המנהלת; מנהל המדור למפעלים משותפים, מנהל המדור לכספים ולהשקעות – ועדת הביצוע. שימש כממלא מקום של מזכ"ל ההסתדרות, בתקופת כהונתו של פנחס לבון, אשר עקב מצבו הבריאותי הרופף נעדר לתקופות ארוכות ממשרתו.
תפקידיו במסגרת מפעלי חברת העובדים: יו"ר קרן לעבודה; יו"ר מועצת המנהלים של חברת "גמול" – חברת ההשקעות הפיננסיות של כל קרנות הפנסיה של ההסתדרות; יו"ר קרן הגמלאות המרכזית של ההסתדרות; יו"ר מועצת המנהלים של "אגרות" - חברת ההשקעות של חברת העובדים; יו"ר מועצת המנהלים של חברת התעופה ארקיע; חבר מועצת המנהלים של בנק הפועלים בשנים 1966-1950; חבר הנהלת בנק משכנתאות לשיכון; חבר מועצת המנהלים של "בנק ישראל–אמריקה" לפיתוח תעשייה; חבר הנהלת המשביר המרכזי ויו"ר ועצת המשביר המרכזי; חבר הנהלת סולל בונה; חבר מועצת המנהלים של קופת הפועלים והפלחים; חבר מועצת המנהלים של מרכז "משען"; חבר מועצת המנהלים של "מרגוע לעובד"; חבר מועצת המנהלים של "עמלנו" – חברה בעלת נדל"ן ברמת גן; חבר מועצת המנהלים של מפעל "הזית"; חבר מועצת המנהלים של חברות משותפות עם הון ציבורי וממשלתי – צים ואל-על.
תפקידיו לאחר פרישתו לגמלאות, בשנים 1966–1978: יו"ר חברת "גמול"; דירקטור בבנק לאומי, החל משנת 1956. דירקטור בבנק "יעד". חבר המועצה המייעצת ליד בנק ישראל.
ביוגרפיה > אחרית

ב־6 בפברואר 1979 און נפטר בגיל 79, ונטמן בבית העלמין בקיבוץ תל יוסף.
לקריאה נוספת

צילה רוזנבליט, זאב און איסרזון האיש בראי תקופתו, בהוצאת יואב שמחוני, 1998
'איסרזון, זאב', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 43–44. (הספר בקטלוג ULI)
התרת נדרים

ציור של התרת נדרים בעשרה, הולנד, 1774
הַתָּרַת נְדָרִים או הֶתֵּר נְדָרִים הוא הליך בהלכה, שבו אדם שנדר נדר ומתחרט עליו יכול לבטל את נדרו. ההתרה נערכת על ידי חכם או על ידי שלושה הדיוטות הנחשבים לעניין זה כבית דין. התרת נדרים יכולה להתיר גם שבועה והקדש.
כיום קיים מנהג לערוך "סדר התרת נדרים" בערב ראש השנה, ויש הנוהגים בערב יום הכיפורים (ויש שנהגו גם ב-כ' באב). ההתרה כוללת ביטול מראש של כל הנדרים לעתיד, והיא נערכת על ידי שלשה אנשים. באופן דומה נועדת תפילת כל נדרי בערב יום כיפור להתיר את הנדרים שנעשו שלא במכוון או מתוך הכרח, אך קיימות מוגבלויות ומחלוקות הלכתיות באשר לתועלת המעשית של המנהג.
פירוש "התרה" נתונה במחלוקת ראשונים - יש המפרשים התרה כהתרת הקשר, ויש המפרשים לשון איסור והיתר. יש להבדיל בין התרת נדרים להפרת נדרים שהוא כשאב מפר נדרי בתו, או אשתו, ללא צורך בשלושה או בחכם.
מקור

לפי תנא קמא במסכת חגיגה "התר נדרים פורחים באוויר ואין להם על מה שיסמוכו", כלומר שאין לה מקור בתורה שבכתב אלא חודשה על ידי חז"ל בתורה שבעל פה.
רבי אליעזר אומר שיש לו מקור בתורה - שנאמר פעמיים ”כי יפלא”, אחת הפלאה לאיסור - שבועה, ואחת הפלאה להיתר - התרה.
רבי יהושע אומר שהמקור הוא ”אשר נשבעתי באפי” כלומר שהשבועה נעשתה מתוך כעס ובלא ידיעה, ודרשו על כך: באפי נשבעתי וחזרתי בי.
רבי יצחק מביא דעה נוספת - נאמר ”כל נדיב לב”, אם ליבו נודבו יביא את הקרבן שנשבע להביא ואם לא מתיר את הנדר.
דעה חמישית היא של חנניה אחיינו של רבי יהושע - נאמר ”נשבעתי ואקיימה לשמור משפטי צדקיך”, משאמר ואקיימה היינו שאם לא רוצה אינו מקיים.
דעת רב יהודה בשם שמואל - כתוב ”לא יחל דברו”, הוא עצמו אינו מיחל אך אחרים יכולים להחל את דיבורו. הראשונים חיקו את השיטה שלפיה התרת נדרים היא חידוש של חז"ל, אך למדוה מהנהגת משה רבינו.
לדעת רב אשי קיימת מחלוקת תנאים האם יש התרה על ידי חכם מדרבנן. לבית שמאי אסור ולבית הלל מותר.
מהלך ההתרה

לדעת הבית יוסף והש"ך על מנת להתיר את הנדר, על הנודר מוטל להופיע בפני תלמיד חכם מומחה בדיני נדרים או לחלופין באפשרותו לקבץ שלושה הדיוטות ולמנותם לבית דין להתיר את נדרו. הנודר חייב להופיע בעצמו ואין באפשרותו למנות שליח. הנודר מפרט את הנדר, ומנמק מדוע הוא מתחרט עליו ורוצה להתירו. המתיר שואל "ניחמת בך מנדרך" (התחרטת) ? וכאשר הוא עונה בחיוב, אומר לו "מותר לך" (או בלשון דומה).
צורת ההתרה > המתירים

נחלקו רבי יהודה ורבנן מי צריך כדי להתיר את הנדר. לדברי רבנן אחד מומחה או שלשה הדיוטות במקום שאין חכם ולרבי יהודה צריך שיהא אחד מהשלשה מומחה.
בביאור מחלוקתם נחלקו הרמב"ן והרמב"ם, הרמב"ן סובר שלרבנן צריך אחד סמוך או שלשה הדיוטות (שבקיאין בהלכות נדרים). ולרבי יהודה צריך או אחד סמוך, או שלשה שמתוכם אחד "גמיר וסביר" ושניים "אי מסברי להו סברי". ואילו הרמב"ם סובר, שלא צריך סמוך ובין לרבי יהודה בין לרבנן די חכם מובהק להתיר את הנדר ונחלקו האם אפשר בשלשה הדיוטות.
צורת ההתרה > דרך ההתרה > ארבעה נדרים

ישנם ארבעה סוגי נדרים שאינם צריכים התרה, מכיוון ששיערו חכמים שאין הנודר מתכוין באמת לידור.
נדרי זירוזין - שבהם אין הנודר מתכוין אלא להראות שהוא מתכוין לדבריו ברצינות ואינו מתכוין באמת לנדור.
נדרי הבאי - שאינם אלא הבל. כמו, דבר זה אסור עלי אם לא היו שם מיליון איש, שאינו מתכוין אלא שהיו שם הרבה אנשים ומדבר בגוזמה.
נדרי שגגות - שנדר בגלל פרט מידע שגוי. שברור שלא נדר אלא בגלל שטעה.
נדרי אונסין - שנדר בתנאי כלשהו ונאנס להפר את התנאי. וכיון שנאנס, לא על דעת זה נדר.
צורת ההתרה > דרך ההתרה > התרת הנדר

החכם מתיר על ידי "פתח", היינו קביעה שאילו הנודר היה מודע למלוא המשמעות של הנדר לא היה נודר כלל, והרי זה כאילו נדר בטעות. כמובן הפתח מועיל רק באם הנודר אומר שאילו היה יודע לא היה נודר.
מחלוקת חכמים היא האם ניתן להתיר על ידי חרטה בלבד או רק "כעין ארבעה נדרים", כלומר "פתח". להלכה ניתן להתיר גם על ידי חרטה.
נחלקו הראשונים, האם ההתרה היא למעשה בירור למפרע שהנדר לא חל מעיקרו, או שמדובר בחלות מכאן ולהבא, רק שההתייחסות מכאן ולהבא היא כאילו עד עכשיו הנדר היה בטל. בהתרה על ידי שלושה הדיוטות, אומר רבי יהודה שצריך שאחד מהם יהיה חכם, והשניים האחרים יבינו מה שהחכם יסביר להם אבל שלא יהיו עמי הארץ. חכמים מתירים אפילו שלשתם הדיוטות, והלכה כחכמים.
מקרים אסורים בהתרה

נדר על דעת רבים, כשהציבור הדיר אדם, אינו ניתן להתרה אלא לצורך מצווה.
כמו כן אין מתירים נדרים בשבת, אלא לצורך השבת עצמה. (כגון שנדר שלא יאכל בשר, והנדר מפר את שמחת השבת שלו.)
אין אדם מתיר נדרי עצמו, שכתוב "לא יחל דברו" כשיטת רב יהודה בשם שמואל.
אין מתירים לאדם היתר שהוא דבר איסור, כגון שנדר שלא יעשה עבירה וחושש שמא יתקפנו יצר הרע וירצה לעשות את העבירה.
פירוט הנדר

קיימת מחלוקת אמוראים אם צריך לפרט את כל פרטי הנדר – רב נחמן אומר שלא צריך, כי אם תצריכו לפרט יכול לחסר פרטים לפעמים והחכם אינו מתיר אלא על דעת מה ששמע, והוא אינו אמר את כל פרטיו. רב פפא אומר שצריך לפרט, שמא נדר לדבר איסור כגון 'אם אעבור עבירה פלונית אאסור על עצמי לאכול פירות', וכל רצונו להתיר הוא כי רוצה לעבור את העבירה ובמקרה זה אין לו להתיר. הראשונים כתבו שצריך לפרט גם הסיבה שבשבילה נדר, ואילו בין האחרונים ישנה מחלוקת אם מפרט את מה שחשב בליבו בשעה שחפץ לנדור.
בערב ראש השנה

במסכת נדרים מובא הדין:
הרוצה שלא יתקיימו נדריו של כל השנה, יעמוד בראש השנה ויאמר 'כל נדר שאני עתיד לידור [בשנה הקרובה] יהא בטל...'
השל"ה כתב לגבי הדין כי מנהג בני ארץ ישראל שמתאספים עדה בראש השנה ואומר בפניהם כנוסח, וטוב לעשות שני עניינים: א- שיתקן מה שקלקל, שהיא התרה על העבר. ב- מסירת מודעה להבא, שלא ינדור.
דעת רבי מרדכי הכהן ופרשנים נוספים שההתרה האמורה במשנה נעשית בערב ראש השנה ולא בראש השנה עצמו. כשמוסיף כי סופי התיבות של הפסוק "לא יחל דברו ככל" הם אלול, החודש הקודם. הרבי מלובביץ' מסביר על פי פנימיות שטעם עריכת ההתרה בזמן זה במניין, הוא כי בראש השנה הוא בניין העולם מחדש, וההכנה לזה הוא תיקון העולם, אשר אפשרי על ידי הכללים האמורים.
לשיטת מטה אפרים ושולחן ערוך הרב יש לערוך את ההתרה בעשרה אנשים. החיד"א כותב כי יש לאסוף יותר מעשרה אנשים ובכללם יהיו תלמידי חכמים ויראי שמים, ואם לא ימצא יעשה בשלושה. וכן מובא שרבי חיים אליעזר שפירא ממונקטש ערך את התרת הנדרים בטלית ותפילין אל מול עשרה כנוסח הקבוע. מנהג אדמו"רי בעלז להתיר בפני עשרים ושלושה אנשים, ומנהג קומרנא בפני יותר מעשרה, אך רוב הקהילות נוהגות בפני לא פחות מעשרה.
רבי אורי מרהטין היה מתיר בפני עשרה כהנים.
בחסידות טשרנוביל מתיר האדמו"ר בפני כל הציבור. בחסידות סקווירה נוהג האדמו"ר כן, והציבור מתירים יחדיו בפני האדמו"ר והמניין שעמו. בחסידות באבוב מתיר האדמו"ר בפני עשרה והציבור בפני שלושה, ואילו בחסידות גור נהוג להתיר בפני שלושה בלבד, וכך נהג רבי יצחק אייזיק מזידיטשוב.
המנהג הפשוט להתיר בערב ראש השנה אחר תפילת שחרית. בספר "משמרת שלום" כתב על אבותיו שהתירו בערב ראש חודש אלול. בחסידות קרלין ובמנהגי אליק מתירים לאחר אמירת הסליחות וקודם שחרית.
המנהג במרבית הקהילות להתיר בטלית ותפילין סמוך לתפילה, קודם חליצתם. קטנים לפני בר מצווה לא אומרים התרת נדרים.
בשנת שמיטה עושים יחד עם התרת הנדרים את הפרוזבול.
בערב ראש השנה > ההקפדה שיהיו המתירים מותרים

הרב צבי פסח פרנק כתב בספרו 'מקראי קודש': המנהג בערב ראש השנה שמתקבצים חבורות חבורות בבית הכנסת, אלו מתירין לאלו ואלו שהותרו מתירין לאלה שלא הותרו, ויש מהקהל שמזדרזים להיות הראשונים שמותרים, אך הם 'זריזים ולא נשכרים', שכן רבי שניאור זלמן פרדקין בעל 'תורת חסד' היה מהדר שיתירו לו דווקא אלו שהותרו כבר. המקור לכך מהתלמוד בבלי, מסכת שבועות, דף י"ד, עמוד א': ”כך היא מידת הדין נוהגת - מוטב יבוא זכאי ויכפר על החייב, ואל יבוא חייב ויכפר על החייב.”
הדעות החולקות, הם של רבי יצחק אייזיק ליבס בספרו שו"ת "בית אבי", שכתב כי אין זה עניין כפרה כי אין בכח העשרה לכפר כי אם להתיר נדר שנדר בינו לבין קונו, ומה עניין זכאי או חייב לזה. גם בנטעי גבריאל שלל את החומרה בטענה כי אין לדבר סוף, וגם הראשונים יחזרו אחר שלושה שכבר הותרו.
בערב ראש השנה > סדר נזיפה והתרת קללות

יש האומרים גם 'סדר נזיפה' בהתרת הנדרים, שהוא קבלת נידוי וישיבה על הארץ ובסופה בית הדין מתירים את הנידוי. במנהגים שונים מוסיפים להתרת נדרים גם סדר התרת קללות. החיד"א כתב כי מנהג אנשי ירושלים ורבי שלום שרעבי שאומרים התרת קללות ואין אומרים 'סדר נזיפה', וכן הוא מנהג חב"ד.
בסידור יעב"ץ ובחסידויות גור וצ'רנוביל נהוג להשמיט סדר נזיפה. בחסידות באבוב אומרים מקצתו, ובסקווירא וקרלין אומרים התרת הקללות. בחסידות קוידנוב אין אומרים סדר נזיפה בערב ראש השנה, אך אם מתירים כמנהג רבותיהם הראשונים בערב ראש חודש אלול - אומרים אותו.
לקריאה נוספת

האנציקלופדיה התלמודית, הרב שלמה יוסף זוין, התרת נדרים, כרך י"א, עמ' של"ג - שצ"א.
אוצר מנהגי חב"ד, יהושע מונדשיין, אלול תשרי, עמ' לו - לט.
הערות שוליים

↑  משנה, מסכת חגיגה, פרק א', משנה ח'; תלמוד בבלי, מסכת חגיגה, דף י', עמוד א'
↑  מחלוקתם מובאת בר"ן במסכת נדרים דף כב: ד"ה "היתר נדרים"
↑  משנה תורה לרמב"ם, ספר הפלאה, הלכות שבועות, פרק ו'
| ראש השנה |
| --- | --- | --- |
| מצוות החג | תקיעת שופר | שופר |
| מנהגים | מנהגי ערב ראש השנה • התרת נדרים • סדר ליל ראש השנה • שנהיה לראש ולא לזנב • תשליך | שופר |
| תפילות ופיוטים | תפילות ראש השנה • אחות קטנה • עת שערי רצון להפתח • מלכויות זכרונות ושופרות • ונתנה תוקף • וכל מאמינים • למנצח לבני קרח מזמור • פיוטים נוספים | שופר |
| מראש השנה עד ליום הכיפורים | עשרת ימי תשובה • ימים נוראים • תפילת אבינו מלכנו • סליחות • בין כסה לעשור | שופר |
| שונות | מסכת ראש השנה • לא אד"ו ראש • ימים נוראים (עגנון) • בראש השנה | שופר |
חגי ישראל ומועדיו
VLSI

שבב VLSI
שכבות הרכיבים
VLSI – Very Large Scale Integration הוא תהליך של שילוב מספר רב של רכיבים אלקטרוניים ממוזערים ליצירת מעגל משולב של רכיבים רבים – בעיקר טרנזיסטורים על גבי שבב יחיד.
VLSI החל בשנות ה-70 עם התפתחות תעשיית המוליכים למחצה, התקשורת והמחשבים.
השם נוצר כהמשך לשמות MSI ,SSI ו-LSI המתארים שילוב נמוך בינוני וגבוה של אינטגרציה.
הביטוי כיום מאוד שימושי ונועד לתאר את כל תחום פיתוח השבבים בצד שמות כמו מוליכים למחצה ושבבים.
דוגמה נפוצה להתקן VLSI הוא מעבד מיקרו מחשב בו ישנם מיליארדי טרנזיסטורים.
סוגי רכיבים

בטכנולוגיית ה-VLSI קיימים מספר תתי-טכנולוגיות ורכיבים.
סוגי רכיבים נפוצים:
ASIC – שבב תלוי יישום
FPGA – שבב מתוכנת
Full Custom VLSI – תכנון VLSI מלא
CPLD
SOC
תהליך התכנון

תהליך תכנון רכיבי VLSI הוא מורכב מאוד וכולל שלבים רבים אשר רובם נעזרים בכלי
תכנון אוטומטיים CAD ו-EDA והם כוללים:
הגדרת תכונות המערכת
תכנון ארכיטקטורה
אימות פונקציונלי
תכן לוגי
אימות לוגי
תכן מעגלים
תכנון פיסי
אימות פיסי
ייצור
בדיקות סופיות
חברות בולטות בתחום

בגלל הדינמיות הרבה בתחום חלק מהחברות כבר אינן קיימות, בעיקר כתוצאה של מיזוגים ורכישות.
ARM holdings
AMD
Altera
Analog Devices
Applied Micro Circuits Corporation
ARM Ltd
ATI Technologies
Austria Microsystems
ברודקום
Chartered Semiconductor Manufacturing
Conexant
Cypress Semiconductor
Dalsa
פריסקייל סמיקונדקטור
HCL Technologies
IBM
Infineon
Intel
Lattice Semiconductor
Linear Technology
Marvell Technology Group
Micron Technology
MIPS Technologies
National Semiconductor
NEC
NeoMagic
Nvidia
NXP Semiconductors
Portal Player
Rochester Institute of Technology
קוואלקום
Rambus
Renesas Technology
סמסונג
סאנדיסק
Sarnoff
Sasken Communication Technologies Limited
Sun Microsystems
ST Microelectronics
Tata Elxsi
Texas Instruments
Toshiba
TSMC
UMC
Wipro
Xilinx
צורן (חברה)
ראו גם

ASIC
FPGA
VHDL
Verilog
MEMS
MOEMS
ננו-מעגלים
גביע המפרץ לאומות

| --- | --- |


 ענף:  כדורגל
 תאריך ייסוד:  1970
 ארגון מפעיל:  איגוד התאחדויות הכדורגל הערביות
 מספר מתמודדים:  8
 יבשת:  אסיה
 זוכה:  עיראק עיראק
 הכי הרבה זכיות:  כווית כווית (10)
 
גביע המפרץ (בערבית: كأس الخليج العربي), הידוע גם בשם "אלחליג'י", הוא גביע כדורגל בו משתתפות מדינות המפרץ הערבי.
גביע המפרץ הוקם באולימפיאדת מקסיקו סיטי בשנת 1968 על ידי בחריין, כווית, ערב הסעודית וקטר, ונערך לראשונה בבחריין בשנת 1970. מאוחר יותר הצטרפו למשחקים גם עומאן, תימן, עיראק ואיחוד האמירויות הערביות. כיום מנוהל המפעל על ידי איגוד התאחדויות הכדורגל הערביות, ונערכות בו גם תחרויות לספורטאים צעירים.
רשימת תחרויות

| שנה | מארחת | אלופה | סגנית |
| --- | --- | --- | --- |
| 2023 | עיראק עיראק | עיראקעיראק | עומאןעומאן |
| 2019 | קטר (מדינה) קטר | בחרייןבחריין | ערב הסעודיתערב הסעודית |
| 2017-18 | כווית כווית | עומאןעומאן | איחוד האמירויות הערביותאיחוד האמירויות הערביות |
| 2014 | ערב הסעודית ערב הסעודית | קטר (מדינה)קטר | ערב הסעודיתערב הסעודית |
| 2013 | בחריין בחריין | איחוד האמירויות הערביותאיחוד האמירויות הערביות | עיראקעיראק |
| 2010 | תימן תימן | כוויתכווית | ערב הסעודיתערב הסעודית |
| 2009 | עומאן עומאן | עומאןעומאן | ערב הסעודיתערב הסעודית |
| 2007 | איחוד האמירויות הערביות איחוד האמירויות הערביות | איחוד האמירויות הערביות איחוד האמירויות הערביות | עומאןעומאן |
| 2004 | קטר (מדינה) קטר | קטר (מדינה) קטר | עומאןעומאן |
| 2003 | כווית כווית | ערב הסעודיתערב הסעודית | בחריין בחריין |
| 2002 | ערב הסעודית ערב הסעודית | ערב הסעודיתערב הסעודית | קטר (מדינה) קטר |
| 2000 | בוטל | לא שוחק | לא שוחק |
| 1998 | בחריין בחריין | כווית כווית | ערב הסעודיתערב הסעודית |
| 1996 | עומאן עומאן | כווית כווית | קטר (מדינה) קטר |
| 1994 | איחוד האמירויות הערביות איחוד האמירויות הערביות | ערב הסעודיתערב הסעודית | איחוד האמירויות הערביות איחוד האמירויות הערביות |
| 1992 | קטר (מדינה) קטר | קטר (מדינה) קטר | בחרייןבחריין, ערב הסעודיתערב הסעודית |
| 1990 | כווית כווית | כווית כווית | קטר (מדינה) קטר |
| 1988 | ערב הסעודית ערב הסעודית |  עיראק | איחוד האמירויות הערביות איחוד האמירויות הערביות |
| 1986 | בחריין בחריין | כווית כווית | איחוד האמירויות הערביות איחוד האמירויות הערביות |
| 1984 | עומאן עומאן |  עיראק | קטר (מדינה) קטר |
| 1982 | איחוד האמירויות הערביות איחוד האמירויות הערביות | כווית כווית | בחריין בחריין |
| 1979 |  עיראק |  עיראק | כווית כווית |
| 1976 | קטר (מדינה) קטר | כווית כווית |  עיראק |
| 1974 | כווית כווית | כוויתכווית | ערב הסעודיתערב הסעודית |
| 1972 | ערב הסעודית ערב הסעודית | כוויתכווית | ערב הסעודיתערב הסעודית |
| 1970 | בחריין בחריין | כוויתכווית | בחרייןבחריין |
שיאי הזכיות בתחרות

| מספר אליפויות | מדינה | שנה (שנים) | סגנות | מקום שלישי | מקום רביעי |
| --- | --- | --- | --- | --- | --- |
| 10 | כוויתכווית | 1970, 1972, 1974, 1976, 1982, 1986, 1990, 1996, 1998, 2010 | 1979 | 2013 | 2002, 2004 |
| 4 | עיראק עיראק | 1979, 1984, 1988, 2023 | 1976, 2013 |  |  |
| 3 | ערב הסעודיתערב הסעודית | 1994, 2002, 2003 | 1972, 1974, 1998, 2009, 2010, 2014, 2019 | 1970, 1979, 1984, 1986, 1988, 1992, 1996 | 1982    |
| 3 | קטר (מדינה) קטר | 1992, 2004, 2014 | 1984, 1990, 1996, 2002 | 1974, 2003 | 1970, 1972, 1986, 1994 |
| 2 | איחוד האמירויות הערביות איחוד האמירויות הערביות | 2007, 2013 | 1986, 1988, 1994, 2017-18 | 1972, 1976, 1982, 1998, 2014 | 1974, 1984, 1992, 1996 |
| 2 | עומאןעומאן | 2009, 2017-18 | 2004, 2007, 2023 |  | 1990, 1998, 2003, 2014 |
| 1 | בחריין בחריין | 2019 | 1970, 1982, 1992, 2003 | 1990, 1994, 2002, 2004 | 1976, 1979, 1988, 2013 |
| 0 | תימן תימן |  |  |  |  |
נבחרת עיראק הייתה מורחקת מן התחרות בין השנים 1991 ל-2003.
נבחרת תימן מעולם לא זכתה בתחרות.
בתחרויות 2007, 2009, 2010, 2017-18, 2019 ו-2023 לא נערך משחק לקביעת המקום השלישי.
טבלת שערים מכל הזמנים

| נבחרת | מספר שערים שהבקיעה | מספר טורנירים בה השתתפה | מספר משחקים ששיחקה | שערים למשחק בממוצע |
| --- | --- | --- | --- | --- |
| כוויתכווית | 194 | 24 | 113 | 1.72 |
| ערב הסעודיתערב הסעודית | 163 | 23 | 109 | 1.50 |
| קטר (מדינה) קטר | 130 | 24 | 112 | 1.16 |
| איחוד האמירויות הערביות איחוד האמירויות הערביות | 117 | 23 | 111 | 1.05 |
| בחריין בחריין | 113 | 23 | 107 | 1.06 |
|  עיראק | 104 | 15 | 58 | 1.79 |
| עומאןעומאן | 81 | 22 | 104 | 0.78 |
| תימן תימן | 9 | 9 | 30 | 0.30 |

כווית כבשה את שערה ה-100 ב-03.03.1988 במשחק נגד קטאר.
ערב הסעודית כבשה את שערה ה-100 ב-19.10.1996 במשחק נגד קטאר.
קטאר כבשה את שערה ה-100 ב-16.12.2004 במשחק נגד עומאן.
עיראק כבשה את שערה ה-100 ב-02.10.2010 במשחק נגד כווית.
בחריין כבשה את שערה ה-100 ב-11.01.2013 במשחק נגד קטאר.
איחוד האמירויות הערביות כבשה את שערה ה-100 ב-11.01.2013 במשחק נגד עומאן.
גביע המפרץ עד גיל 23

בשנת 2008 החל איגוד התאחדויות הכדורגל הערביות לארגן טורניר בין נבחרות מדינות המפרץ הפרסי לשחקנים מתחת לגיל 23. התחרות נערכה בערב הסעודית במתכונת של שלב בתים, בו השתתפו חמש נבחרות, כאשר המנצחת הייתה ערב הסעודית, הסגנית בחריין ובמקום השלישי זכתה קטאר.
גביע המפרץ עד גיל 17

בשנת 2008 החל איגוד התאחדויות הכדורגל הערביות לארגן תחרות בו ישתתפו נבחרות הU17 של מדינות המפרץ. הטורניר הראשון נערך בערב הסעודית בהשתתפות ארבע מדינות. הטורניר התקיים במתכונת שלש לב בתים. ערב הסעודית זכתה באליפות, ואיחדו האמירויות הערביות זכתה במקום השני.
משחק כדורגל במהלך הגביע ב-2007
המרוץ לדראג של רו פול: עונה 13

| --- | --- |

 סוגה:  תוכנית מציאות
 מנחים:  רופול
 שופטים:  רופול מישל ויסאז' קרסון קרסלי רוס מת'יוס
 משתתפים:  13 (ראו כאן)
 זוכים:  סימון
 ארץ מקור:  ארצות הברית ארצות הברית
 שפות:  אנגלית
 מספר פרקים:  16
 שידור
 רשת שידור:  VH1
 תקופת שידור מקורית:  1 בינואר 2021 – 23 באפריל 2021
 
 → המרוץ לדראג של רו פול: עונה 12המרוץ לדראג של רו פול: עונה 14 ←
העונה השלוש עשרה של המרוץ לדראג של רו פול עלתה לשידור ב-1 בינואר 2021 בערוץ VH1. משתתפות העונה הוכרזו לראשונה ב-9 בדצמבר 2020, בציוץ בטוויטר. בעונה זו משתתפות 13 מלכות שמתחרות על התואר "כוכבת הדראג הבאה של אמריקה". ב-20 באוגוסט 2020, הערוץ החליט לחדש את התוכנית ואת הספין-אוף שלה, "המרוץ לדראג: אולסטארס", לעונות נוספות, ה-13 והשישית בהתאמה. הליהוק החל בדצמבר 2019. בנוסף לערוץ VH1, פרק הבכורה הוקרן גם ב-5 ערוצים נוספים: לוגו, MTV,‏ MTV2, פופ ו-The CW, והיה לפרק הנצפה ביותר בתולדות הזיכיון.
לאחר שהטריילר הראשון של העונה הודלף בטעות יום קודם לכן, המלכות נחשפו רשמית ב-9 בדצמבר 2020, על ידי זוכת העונה ה-12, ג'יידה אסנס הול. הטיזר חשף כי פרק הבכורה של העונה יורכב משישה קרבות ליפ סינק, המכונים "Lip-Sync for Your Life", לצד במה חדשה המאפשרת ריחוק חברתי ועיצוב חדר עבודה. אחד המשתתפים בעונה הוא גוטמיק, הגבר הטרנסג'נדר המוצהר הראשון אי פעם שמשתתף בתוכנית, מאז תחילת שידוריה בשנת 2009.
העונה צולמה באוגוסט 2020 במהלך מגפת הקורונה וצולמה בהתאם לנהלים נוקשים, כולל בידוד ובדיקה של כלל המתמודדות, השופטים והצוות. ב-26 בפברואר 2021 שודר הפרק "Corona Can't Keep a Good Queen Down" המפרט את הפקת העונה בתוך המגפה, כולל קטעים שלא פורסמו ומחשבות הקאסט.
מתמודדות

בעונה זו מתמודדות 13 מלכות. הפרטים (גיל, שמות וערים) נכונים לזמן הצילומים.
| מתמודדת | שם בשפת המקור | גיל | עיר מגורים | תוצאה |
| --- | --- | --- | --- | --- |
| סימון | Symone | 25 | לוס אנג'לס, קליפורניה | הזוכה |
| קנדי מיוז | Kandy Muse | 25 | ניו יורק סיטי, ניו יורק | מקום 2 |
| גוטמיק | Gottmik | 23 | לוס אנג'לס, קליפורניה | מקום 3–4 |
| רוזה | Rosé | 31 | ניו יורק סיטי, ניו יורק | מקום 3–4 |
| אוליביה לאקס | Olivia Lux | 26 | ברוקלין, ניו יורק | מקום 5 |
| יוטיקה קווין | Utica Queen | 25 | יוטיקה, מינסוטה | מקום 6 |
| טינה ברנר | Tina Burner | 39 | ניו יורק סיטי, ניו יורק | מקום 7 |
| דנאלי | Denali | 28 | שיקגו, אילינוי | מקום 8 |
| אליוט עם שתי טי | Elliott with 2 Ts | 26 | לאס וגאס, נבדה | מקום 9 |
| להלה רי | LaLa Ri | 30 | אטלנטה, ג'ורג'יה | מקום 10 |
| טמישה אימאן | Tamisha Iman | 49 | אטלנטה, ג'ורג'יה | מקום 11 |
| ג'ואי ג'יי | Joey Jay | 30 | פיניקס, אריזונה | מקום 12 |
| קמורה הול | Kahmora Hall | 28 | שיקגו, אילינוי | מקום 13 |
מעקב

| מתמודדת | פרק> 1 | פרק> 2 | פרק> 3 | פרק> 4 | פרק> 5 | פרק> 6 | פרק> 7 | פרק> 8 | פרק> 9 | פרק> 10 | פרק> 11 | פרק> 12 | פרק> 13 | פרק> 14 | פרק> 15 | פרק> 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| סימון | ניצחה | ניצחה |  | ניצחה | בטוחה | בטוחה | מקום גבוה | לפני אחרון | בטוחה | ניצחה | ניצחה | לפני אחרון | מקום גבוה | בטוחה | אורחת | הזוכה |
| קנדי מיוז | ניצחה | בטוחה |  | מקום גבוה | בטוחה | לפני אחרון | מקום גבוה | מקום אחרון | בטוחה | מקום גבוה | מקום גבוה | ניצחה | לפני אחרון | בטוחה | אורחת | מקום 2 |
| גוטמיק | ניצחה | בטוחה |  | בטוחה | ניצחה | בטוחה | בטוחה | מקום גבוה | ניצחה | מקום גבוה | מקום נמוך | מקום גבוה | מקום גבוה | בטוחה | אורחת | הודחה |
| רוזה | הפסידה |  | מקום שני | מקום גבוה | מקום גבוה | בטוחה | בטוחה | ניצחה | מקום גבוה | מקום נמוך | ניצחה | מקום גבוה | ניצחה | בטוחה | אורחת | הודחה |
| אוליביה לאקס | ניצחה | מקום שני |  | בטוחה | בטוחה | ניצחה | ניצחה | בטוחה | מקום נמוך | לפני אחרון | מקום נמוך | מקום נמוך | הודחה |  | אורחת | אורחת |
| יוטיקה קווין | הפסידה |  | בטוחה | בטוחה | מקום גבוה | מקום נמוך | מקום נמוך | בטוחה | לפני אחרון | ניצחה | לפני אחרון | הודחה |  |  | אורחת | אורחת |
| טינה ברנר | ניצחה | בטוחה |  | בטוחה | בטוחה | מקום גבוה | בטוחה | מקום נמוך | בטוחה | מקום נמוך | הודחה |  |  |  | אורחת | אורחת |
| דנאלי | הפסידה |  | ניצחה | לפני אחרון | בטוחה | בטוחה | בטוחה | מקום גבוה | מקום גבוה | הודחה |  |  |  |  | אורחת | אורחת |
| אליוט עם שתי טי | הפסידה | בטוחה |  | בטוחה | בטוחה | מקום גבוה | לפני אחרון | בטוחה | הודחה |  |  |  |  |  | אורחת | אורחת |
| להלה רי | ניצחה | בטוחה |  | מקום נמוך | לפני אחרון | בטוחה | הודחה |  |  |  |  |  |  |  | אורחת | חביבת הקהל |
| טמישה אימאן | הפסידה |  | בטוחה | בטוחה | מקום נמוך | הודחה |  |  |  |  |  |  |  |  | אורחת | אורחת |
| ג'ואי ג'יי | הפסידה |  | בטוחה | בטוחה | הודחה |  |  |  |  |  |  |  |  |  | אורחת | אורחת |
| קמורה הול | הפסידה |  | בטוחה | הודחה |  |  |  |  |  |  |  |  |  |  | אורחת | אורחת |
המתמודדת ניצחה בעונה זו של "המרוץ לדראג של רו פול".
המתמודדת הגיעה למקום השני.
המתמודדת הודחה בגמר.
המתמודדת קיבלה את תואר "חביבת הקהל" לאחר הצבעת המלכות.
המתמודדת ניצחה באתגר.
המתמודדת הגיעה לאחד משני המקומות הראשונים באתגר וניצחה בקרב Lip Sync For The Win.
המתמודדת הגיעה לאחד משני המקומות הראשונים באתגר אך הפסידה בקרב Lip Sync For The Win.
המתמודדת ניצחה בקרב הליפ-סינק שלה בפרק הראשון.
המתמודדת הפסידה בקרב הליפ-סינק שלה בפרק הראשון.
המתמודדת הפסידה בקרב הליפ-סינק שלה בפרק הראשון והודחה על ידי חברותיה להדחה, אך חזרה לתחרות בתפנית.
המתמודדת קיבלה ביקורות חיוביות והושארה בתחרות.
המתמודדת קיבלה ביקורות מעורבות אך לבסוף הושארה בתחרות.
המתמודדת קיבלה ביקורות שליליות אך לבסוף הושארה בתחרות.
המתמודדת הגיעה לאחד משני המקומות האחרונים.
המתמודדת הודחה.
המתמודדת חזרה כאורחת לאותו פרק.